kardosdrur/scandi-wiki huggingface dataset:
Deoxyribose

Deoxyribose, også kaldet D-Deoxyribose og 2-deoxyribose, er en organisk forbindelse som består af en femleddet ringstruktur og har indeholder den funktionelle gruppe aldehyd. Denne type forbindelser kaldes også aldopentoser. Deoxyribose er afledt af pentosen (sukker) ribose, forskellen er at hydroxylgruppen på kulstof 2 i ribose er erstattet med et brintatom. Deoxyribose har den kemiske formel C5H10O4. Deoxyribose blev opdaget i 1929 af Phoebus Levene.

Ribose danner femleddede ringe som består af fire kulstofatomer og et iltatom. Til tre af disse kulstofatomer er der bundet hydroxylgrupper. Det sidste kulstofatom er bundet til et af atomerne ved siden af ringens iltatom. I deoxyribose er hydroxylgruppen længst fra kulstofatomet udenfor ringen erstattet med et brintatom.

Deoxyriboses biologiske betydning
Ribose og 2-deoxyribosederivater har stor betydning i biologien. De vigtigste derivater er dem der har fosfat-grupper bundet til kulstof nummer 5. Både mono-, di-, og trifosfatformer er vigtige. Ribosederivater bundet til puriner eller pyrimidiner kaldes nukleosider, og fosforylerede nukleosider hedder nukleotider. 

Polymerer af deoxyribose udgør rygraden i DNA.

Se også
 Ribose

Eksterne henvisninger 

Biokemi
Dominoeffekt

Dominoeffekten beskriver en effekt, der påvirker en anden effekt, som så påvirker den tredje osv.

Ordet kommer af spillet Domino, hvor brikkerne kan stilles på højkant i en række, så et lille skub til den første brik sætter en kædereaktion i gang.

Eksterne henvisninger 
 En anderledes dominoeffekt: youtube 

Kausalitet
Idiomer
Dakota Fanning

Dakota Fanning (født Hannah Dakota Ramona Fanning den 23. februar 1994) er en amerikansk skuespiller. Fanning er storesøster til Elle Fanning, der også er skuespiller.

Fanning fik sit gennembrud i 2001 med filmen I Am Sam. Pr. 2007 er hendes bedst kendte film War of the Worlds og Charlotte's Web. Hun har vundet talrige priser, og er den yngste person der er blevet nomineret til en Screen Actors Guild-pris.

Filmografi 
 Father Xmas (2001) – Clairee
 Tomcats (2001) – Lille pige i parken
 I Am Sam (2001) – Lucy Diamond Dawson
 Sweet Home Alabama (2002) – Unge Melanie
 Trapped (2002) – Abby Jennings
 Hansel & Gretel (2002) – Katie
 Uptown Girls (2003) – Lorraine "Ray" Schleine
 Katten i hatten (2003) – Sally
 Man on Fire (2004) – Pita
 Nine Lives (2005) – Maria
 Hide and Seek (2005) – Emily Callaway
 War of the Worlds (2005) – Rachel Ferrier
 Dreamer (2005) – Cale Crane
 Charlottes tryllespind (2006) – Fern
 Hounddog (2007) – Lewellen
 Cutlass (2007) – Lacy
 Winged Creatures (2008) – Anne Hagen
 Biernes hemmelige liv (2009) – Lily Owens
 Push (2009) – Cassie Holmes
 Coraline og den hemmelige dør (2009) – Coraline Jones
 The Twilight Saga: New Moon (2010) – Jane
 The Twilight Saga: Eclipse (2010) – Jane
 The Runaways (2010) – Cherie Currie
 The Twilight Saga: Breaking Dawn - Part 2 (2012) - Jane
 Once Upon a time in Hollywood (2019)

 Tv-serie 
 Skadestuen, afsnit 133 (2000) – Delia Chadsey
 Ally, afsnit 57 (2000) – 5 årige Ally
 Strong Medicin, afsnit 3 (2000) – Edies pige
 CSI: Crime Scene Investigation, afsnit 7 (2000) – Brenda Collins
 The Practice, afsnit 88 (2000) – Alessa Engel
 Spin City, afsnit 110 (2000) – Cindy
 Malcolm in the Middle, afsnit 29 (2001) – Emily
 The Fighting Fitzgeralds, afsnit 1 (2001) – Marie
 The Ellen Show, afsnit 9 (2001) – Unge Ellen
 Taken (2002) – Allie Keys
 Venner, afsnit 231 (2004) – Mackenzie
 The Alienist, afsnit 1-10 (2018) - Sara Howard

 Tegnefilm og tegnefilm-serier 
 Family Guy, afsnit 40 (2001) – Lille pige
 Kim Possible: A Sitch in Time ( – Kim i underskole
 Lovens vogtere, afsnit 55 (2004) – Unge Wonder Women
 Lilo & Stitch 2'' (2005) – Lilo

Referencer

Eksterne henvisninger 

 

Filmskuespillere fra USA
Skuespillere fra Georgia
Børneskuespillere fra USA
Boldklubben Herning Fremad

Boldklubben Herning Fremad (eller blot Herning Fremad) er en dansk fodboldklub fra den midtjyske by, Herning. Klubben var i 1. division, da denne var landets bedste række. I 1999 dannedes FC Midtjylland som en overbygning til Herning Fremad og Ikast FS. Herning Fremad spiller i dag i Danmarksserien.

Historie 
Klubben blev officielt stiftet den 12. september 1918.

Fra 1969 til 1979 spillede Herning Fremad i den tredjebedste række, 3. Division. I 1978 indførte klubben betalt fodbold. Med Helge Sander som direktør rejste klubben over 500.000 kr. i startkapital - det højeste beløb af alle klubber i Danmark. En del af pengene blev brugt på at hyre den på det tidspunkt 37-årige tidligere engelske verdensmester Bobby Moore, der spillede ni kampe for klubben i april og maj 1978. 

Herning Fremad spillede første gang i 2. division i 1980, og under træneren Jens Tang Olesen kom Herning Fremad også op i 1. division, hvor det blev til to sæsoner i 1983 og 1984.
I 1991 befandt Herning Fremad sig imidlertid helt nede i Danmarksserien, men kæmpede sig tilbage til den næstbedste række i 1995.

1. juli 1999 fusionerede Herning Fremad med Ikast FS og blev til FC Midtjylland. Allerede i sin første sæson vandt FC Midtjylland Faxe Kondi Divisionen og rykkede op i Superligaen.

Præstationer efter fusionen med FCM (siden 2004)

2004 
 Nr 5 ud af 16 i Danmarksserien Pulje 3 med 45 point.

2005 
 Efterår: Nr 1 ud af 10 i Kval. rækken Pulje 3 med 38 point (Oprykning til Danmarksserien)
 Nr 12 ud af 15 i Danmarksserien Pulje 3 med 26 point (nedrykning).

2006 
 Efterår: Nr 3 ud af 8 i Kval. rækken Pulje 3 med 26 point
 Forår Nr 5 ud af 8 i Kval. rækken Pulje 3 med 20 point

2007 
 Efterår: Nr 2 uf af 6 i Kval. rækken Pulje 3 med 17 point.
 Forår: Nr 5 ud af 8 i Kval. rækken Pulje 3 med 16 point.

2008 
 Efterår Nr 7 ud af 8 i Kval. rækken Pulje 3 med 10 point.

2009 
 Jyllandsserien Pulje 2. Oprykning til Danmarksserien som nr 2 ud af 14 med 52 point.

2010 
 Danmarksserien Pulje 3. Placeret som nr 10 ud af 14 med 32 point.

2011 
 Efterår: Nr 7 ud af 8 i Jyllandsserien, Pulje 2 med 15 point.
 Danmarksseriens Pulje 3: Nedrykning til Jyllandsserien som nr 11 ud af 14 med 28 point.

2012 
 Efterår: Nr 3 ud af 8 i Jyllandsserien, Pulje 2 med 23 point.
 Forår: Nr 3 ud af 8 i Jyllandsserie 2, Pulje 3 med 23 point.

2013 
 Efterår: Nr 2 ud af 8 i Jyllandsserien, Pulje 3 med 24 point.
 Forår: Nr 6 ud af 8 i Jyllandsserie 1, Pulje 1 med 15 point.

Noter

Ekstern kilde/henvisning 
 Herning Fremads officielle hjemmeside

Fodboldklubber under DBU Jylland
Sport i Herning
Nykøbing Falster Boldklub af 1901

Nykøbing Falster Boldklub af 1901 (eller B.1901) er en dansk fodboldklub hjemmehørende i Nykøbing Falster, der blev grundlagt den 8. november 1901.

Klubben er medlem af Lolland-Falsters Boldspil-Union og derigennem Dansk Boldspil-Union. Den 1. juli 1994 dannedes en overbygning med naboklubben B. 1921 under navnet Nykøbing Falster Alliancen. Den 1. januar 2006 tog elite-overbygningen navneforandring til Lolland-Falster Alliancen. I 2013 blev klubbens navn atter ændret til Nykøbing FC.

Klubbens historie 
B 1901 havde frem til midten af 1920erne et af provinsens stærkeste hold og nåede perioden 1913 til 1926 finalen i Landsfodboldturneringen fem gange, men tabte alle finaler. Fra 1928 var klubben med i den bedste række i de første to sæsoner af den nystartede, landsdækkende Danmarksturnering.

Siden var B 1901 i tre perioder med i den bedste række i årene 1963-1965, 1969-1979, 1981-1982. Klubbens bedste placering i Danmarksturneringeren er en 4. plads i 1. division 1972. I 1977 lå B 1901 på tredjepladsen før sidste spillerunde, men tabte på sidste spilledag 1-2 hjemme til Esbjerg fB og sluttede som nummer fem.
I 1990 rykkede klubben ned i Danmarksserien, men vendte til divisionssystemet i 1995 som Nykøbing Falster Alliancen.
Den tidligere landstræner Morten Olsen spillede i klubben fra 1970 til 1972.

I 1972 blev B 1901 den første klub i Danmark, der havde en afrikansk spiller på holdet, idet man hentede gambianeren Biri Biri til Nykøbing Falster.

B 1901 tabte pokalfinalerne i 1973 og 1983.

Kendte tidligere spillere 
Ole Romme/
Hans Ewald Hansen
Morten Olsen
Biri Biri
Gert Jørgensen
Henrik Skouboe

Tidligere trænere 

 1968-75  Kurt Nielsen
 1976-77  Eduard Bründl
 1978-79  Bosse Håkansson
 1979-80  Jørn Nielsen
 1981  Kurt Nielsen
 1982-84  Torben Storm
 1985  Kurt Nielsen
 1985  Søren Larsen
 1986  Niels Erik Rasmussen
 1987  John Kramer
 1988  Jørn Nielsen
 1989-90  Jan Øster Nielsen
 2009-2012 Kurt Møller Jakobsen
 2012-13 Morten Herman Rasmussen

Noter

Eksterne kilder/henvisninger 
 B 1901 hos Haslund.info 
 B 1901s historie 

Fodboldklubber under DBU Lolland-Falster
Etableret i 1901
Boldklub af 1901
Okinawa-præfekturet

Okinawa-præfekturet  (japansk: 沖縄県, Okinawa-ken) er Japans sydligste præfektur. Det består af hundreder af øer i den over 1000 km lange øgruppe Ryukyuøerne, der strækker sig fra den sydvestlige hovedø Kyūshū til Taiwan. Præfekturets hovedby, Naha, ligger i den sydlige del af den største og mest beboede ø, Okinawa, der ligger ca. halvvejs mellem Kyūshū og Taiwan.

Historie 

I 1879 blev monarkiet i Okinawa afskaffet og Okinawa blev underlagt Japan som et præfektur.

Personer fra Okinawa-præfekturet

 Matayoshi Eiki (1947-), forfatter, født i Urasoe 
 Gackt (1973-), sanger
 Namie Amuro (1977-), sanger

Referencer 

Øer i Japan
Japans præfekturer
Kalundborg Gymnastikforening og Boldklub

Kalundborg Gymnastikforening og Boldklub (forkortet KGB) er en dansk fodboldklub fra Kalundborg i Vestsjælland.Klubben blev stiftet i den 13. Oktober 1899. Klubbens hold spiller i rød/hvid stribet trøjer, hvide shorts og røde sokker.  KGB spiller til dagligt i . Fra 2001-2006 spillede KGB i 2. division.

Efter en rutsjetur ned gennem de danske fodboldrækker, oplevede holdet tiltrængt succes med flere oprykningerne i træk, fra Serie 1 (2012/13), Sjællandsserien (2013/14) til Danmarksserien (2014/15), under ledelse af tidligere træner og udlandsprofessionel Anders Nielsen. 

Holdet er siden år 2000 blevet ledet af følgende cheftrænere: 
Per Pedersen, - juni, 2001 (DS - oprykning til 2. div.)  
Morten Nielsen, juli, 2001 -  juni,2004 (2. div)    
Frank Skytte, august 2004 - juni, 2005 (2. div)   
Morten Eskesen, juli 2005 - juni 2006 (2. div-Vest  - nedrykning til DS)   
Ian Pedersen, juli, 2006 - juni, 2007( DS - nedrykning til SS)  
Steen Nissen, juli 2007 - april, 2009 (SS - nedrykning til Serie 1)   
Svend-Erik Thomsen, maj, 2009 - juni 2010 (Serie 1 - oprykning til SS)   
Lars Andersen, juli 2010 - juni, 2011 ( SS - nedrykning til Serie 1)   
Anders Nielsen, juli 2011 - december 2016 (Serie 1, oprykning til SS og oprykning til DS)     
Brian Kristensen januar 2016 - maj 2016 (DS)     
Philip Frikke-Schmidt, august 2016 - januar 2017 (DS - nedrykning til SS)     
Kenneth Jensen, januar 2017 - oktober 2018 (SS - nedrykning til Serie 1)     
Bo Sørensen, januar 2019 - december 2021 (Serie 1 - nedrykning til Serie 3)      
Lars Andersen, januar 2022 - juni 2022 (Opstart m. nyt hold Serie 5)          

I sæsonen 2022 - 2023 er Kalundborg GB's bedste seniorhold placeret i serie 4. Holdet trænes af Kadir Kiran & Nabil Said.     

KGB har haft 4-A landsholdspiller Heino Hansen, Claus Illemann Nielsen, Thomas Frandsen (Odense BK, Viborg F.F. og FC Midtjylland) og Mathias Jensen

Ekstern kilde/henvisning 
 Kalundborg GBs officielle hjemmeside 

Fodboldklubber under DBU Sjælland
Gymnastikforening og Boldklub
Etableret i 1899
Peter Hald Appel

Peter Hald Appel (21. juni 1929 – 3. marts 2003) var borgmester i Stenløse i 1986-89 og 1994-96. Før han gik ind i politik på fuld tid var han flyveleder i Flyvevåbnet, senest leder af flyvekontrollen (ATC) på Flyvestation Værløse. 

Han blev landskendt, da han som flyveleder i Værløse hjalp en panikramt privatpilot i flyet OY-BKW til en sikker landing. I 1983 blev der lavet et tv-program ud fra radiokommunikationen mellem flyvekontrollen og piloten, krydret med interviews med de 2 flyveledere, der havde vagten den dag. Lydsporet fra hændelsen benyttes stadig i flyvelederuddannelsen.

Peter Hald Appel deltog aktivt i frimurerlogens arbejde gennem 20 år.

Referencer 

Frimurere fra Danmark
Peter Hald
Borgmestre fra Venstre
Tidligere borgmestre fra Danmark
Vanløse Idræts Forening

Vanløse Idræts Forening (eller Vanløse IF, V.I.F.) er en dansk fodboldklub fra den københavnske bydel, Vanløse. Vanløse IF blev stiftet i 1921. Klubben spiller i øjeblikket i 2. Division gruppe 2, og befandt sig fra 1975-1976 i landets bedste række. VIF vandt i 1974 Landspokalturneringen.

Vanløse IF er en klub for begge køn og har i 2013 godt 1.000 medlemmer. Klubben er licensklub under DBU: i 2013 T-licens med ambition om snarest at opnå B-licens. Klubben har hjemmebane i Vanløse Idrætspark, som i 2012 gennemgik en omfattende renovering.

Fra d. 28. oktober 1972 til d. 26. maj 1974 spillede klubben 42 kampe og led blot ét nederlag. I den periode vandt Vanløse 3. division Øst i 1973 og året efter pokalturneringen ved i finalen at slå OB med 5-2. Pokaltriumfen resulterede i efteråret 1974 i to kampe mod portugisiske SL Benfica i Pokalvindernes Europa Cup, der blev tabt sammenlagt 1-8. 1974 blev kronet med oprykning til 1. division efter en suveræn førsteplads i 2. division.

I 1975 vandt Vanløse IF de første fire kampe og førte dermed 1. division. Det blev ikke til en titel, men klubben opnåede sin hidtil bedste placering med en 8. plads i 1. division. I 1976 sluttede Vanløse IF dog sidst og rykkede ned i 2. division. Men forinden havde man i april samme år givet debut til det 18-årige stortalent, Preben Elkjær, der efter blot seks måneder blev solgt til den vesttyske klub 1. FC Köln.

Vanløse IF spillede i 2. division fra 1977 til 1980 og igen i perioden 1986-93. I 1991 var klubben tæt på at rykke op i Superligaen, da Vanløse IF med spillere som Jan Michaelsen og Ole Bjur på holdet førte 1. division med tre runder igen, men endte med at måtte nøjes med en tredjeplads.
I 1995 rykkede klubben ned i Danmarksserien for første gang i 43 år. Der skulle gå 12 år før det lykkedes at rykke op igen.

Klubben Spiller i dag, sæsonen 2018-2019 stadig i anden division og de har med en del spillere af egen avl i deres første sæson at komme med oprykningsspillet til 1 divison.

Nuværende spillertrup

Noter

Ekstern henvisning 
 Vanløse IF's officielle hjemmeside

Sportsklubber i København
Idræts Forening
Fodboldklubber under DBU København
Svømmeklub

En svømmeklub er en sportsklub, hvor medlemmerne dyrker svømning, og andre former for vandsport der kan finde sted i en svømmehal.

Andre former for vandsport 
Eksempelvis:
 vandpolo
 synkronsvømning
 udspring
 livredning

Organisatorisk tilhørsforhold 
Langt de fleste svømmeklubber i Danmark er medlem af enten DGI eller Dansk Svømmeunion.

Flere klubber er medlem af begge organisationer.

I 2006 var der i Danmark 204 svømmeklubber, som var medlemmer af Dansk Svømmeunion.

Se også
Spar Nord Fonden

Spar Nord Fonden støtter fællesskaber og donerer årligt ca. 50 mio. kr. til en lang række foreninger og aktiviteter i Danmark inden for kultur, social og fritid. Spar Nord Fonden har rødder i Sparekassen Nordjylland, som er stiftet i 1824. Da Sparekassen i 1990’erne blev omdannet til aktieselskabet Spar Nord Bank A/S blev den oparbejdede kapital lagt over i en fond: Spar Nord Fonden. Fonden har investeret i Spar Nord Bank aktier, og udbyttet af aktiebeholdningen muliggør Fondens donationer.

Formål: Spar Nord Fonden støtter udviklingen af kulturelle og sociale fællesskaber, der skaber sympati for Spar Nord.

Eksterne henvisninger
 Spar Nord Fondens website  

Fonde fra Danmark
Etableret i 1990
Camp Lejeune

Marine Corps Base Camp Lejeune er en amerikansk militærbase der er hjemsted for det amerikanske marinekorps II Marine Expeditionary Force (II MEF), 2. Marine Division, tre andre større marinekorps kommandoer og et flådehospital. Basen ligger i Onslow County nær Jacksonville i North Carolina, ved den amerikanske atlanterhavskyst. Onslow County har 143,491 indbyggere, af hvilke 43,100 er ansat i militæret.

Basen fylder 637 km², og indeholder 6,946 bygninger. Basens 23 km kystlinje giver rig mulighed for træning af amfibiekrigsførelse. Beliggenheden mellem to større havne, Wilmington og Morehead City, giver marinekorpset mulighed for hurtigt at sende soldater af sted.

Hovedbasen suppleres af fire omgivende baser, Camp Geiger, Stone Bay, Courthouse Bay og Camp Johnson samt træningsområdet Greater Sandy Run. Dette gør basen til den største koncentration af flåde og marinekorps personnel i verden.

Noter 

USA's militæranlæg
Bygninger, konstruktioner og anlæg i North Carolina
United States Marine Corps
Anakreon

Anakreon var en græsk digter i 6. århundrede f.Kr.. Han er kendt for sine digte om kærlighed, vin og fester.

De såkaldte Anakreontea er ikke af Anakreon, men digte i Anakreons stil. Den svenske digter Bellman beherskede stilen. Han skriver især om kærlighed til kvinder. Han kaldes Nordens Anakreon. På Glyptoteket står en romersk statue af Anakreon.

Antikke græske digtere
Mother Jones

Mary Harris Jones (1. august 1837 – 30. november 1930), bedre kendt som Mother Jones, var en prominent amerikansk arbejder-organisatør.

Biografi 
Hun blev født Mary Harris, datter af en romersk-katolsk landmand, nær byen Cork, Irland. Encyclopedia Britannica lister hendes fødselsdag som 1. august 1837, selvom hun selv hævdede at den var den 1. maj 1830.

De første år 
To store vendepunkter i hendes karriere var, da hun mistede sin mand og fire børn under en gul feber-epidemi i Tennessee i 1867, og da hun mistede sin ejendom under den store brand i Chicago i 1871. Tvunget til at understøtte sig selv blev hun involveret i arbejderbevægelsen og sluttede sig til Knights of Labor, en foreløber for Industrial Workers of the World (IWW eller "Wobblies"), som hun hjalp med at blive stiftet i 1905. Hun var aktiv som organisator og underviser i strejker over hele landet. Hun var især involveret i United Mine Workers (UMW) og Socialist Party of America. Som en fagforeningsorganisatør vandt hun berømmelse for at organisere hustruer og børn i demonstrationer for deres krav. I 1903 organiserede hun børn der arbejdede i miner og møller i "Børnenes korstog", en march fra Kensington, Pennsylvania til Oyster Bay, New York (præsident Theodore Roosevelts hjem) med bannere der krævede tid til at lege og til at gå i skole. Selv om præsidenten nægtede at mødes med de marcherende bragte marchen emnet om børnearbejde op på toppen af offentlighedens agenda.

De senere år 
I 1913, under Painwillt Creek-Cabin Creek strike i West Virginia, blev Mother Jones sammen med andre fagforeningsfolk anklaget for at være med i en sammensværgelse om at myrde. Hun blev sat i husarrest i Pratt, West Virginia og blev dømt. Hendes arrest rejste et ramaskrig og hun blev snart løsladt da angriberne blev identificeret som værende associeret med en prominent lokal forretningsmand. Efter hendes løsladelse beordrede Senatet en undersøgelse af forholdene i de lokale kulminer.

Eksterne henvisninger 

 Mother Jones: Biografi af Sarah K. Horsley
 Industrial Workers of the World
 Gratis eBook af mother Jones' selvbiografi
 Mother Jones på Find-A-Grave

Personer fra USA
Kvindernes æresgalleri i USA
Camp Pendleton

Marine Corps Base Camp Pendleton er en amerikansk militærbase, der er hjemsted for I Marine Expeditionary Force (I MEF) og en mængde andre enheder og træningskommandoer.
Basen er marinekorpsets største base på den amerikanske stillehavskyst, og den primære base for træning af amfibiekrigsførelse. Basen ligger i det sydlige Californien mellem byerne Oceanside og San Clemente.

Basen blev grundlagt i 1942 for at træne marinesoldater til 2. verdenskrig. Den er navngivet efter general Joseph Henry Pendleton, der var fortaler for en marinekorps-base på stillehavskysten.

USA's militæranlæg
Bygninger, konstruktioner og anlæg i Californien
United States Marine Corps
Etableret i 1942
Thomas Lundbye

Thomas Lundbye (født 30. januar 1983) er en dansk professionel fodboldspiller, hvor hans primære position på banen er i angrebet og sekundært på midtbanen. Hans nuværende klub er Danmarksserieklubben Boldklubben 1908 siden foråret 2007.

Han startede oprindeligt med spille for Boldklubben Fremad Amager, før han skiftede til Kjøbenhavns Boldklub og senere FC København, før han i juli 2003 vendte tilbage til Fremad Amager. Den 28. april 2006 fortsatte angriberen karrieren i islandsk fodbold efter at have skrevet under på en kontrakt med ÍB Vestmannaeyjar gældende fra 1. maj og for resten af 2006. I foråret 2007 vendte han tilbage til Danmark og Amager-klubben Boldklubben 1908.

Han har tidligere spillet 1 enkelt U-19 kamp samt 7 U-16 kampe (alle som repræsentant for Kjøbenhavns Boldklub) for det danske landshold.

Spillerkarriere 

 19xx-19xx: Boldklubben Fremad Amager
 19xx-200x: Kjøbenhavns Boldklub
 200x-2003: FC København
 2003-2006: Boldklubben Fremad Amager, 71 kampe og 12 mål, 1. division
 2006-2006: ÍB Vestmannaeyjar (Island), x kampe og 1 mål, 1. division
 2007-: Boldklubben 1908, Danmarksserien

Noter 

Fodboldspillere fra Danmark
Fodboldspillere fra Fremad Amager
Fodboldspillere fra FC København
Fodboldspillere fra Kjøbenhavns Boldklub
Camp Courtney

Camp Courtney er en amerikansk marinekorps base der ligger i Gushikawa på Okinawa i Japan. Den er en del af den større Camp Butler, og huser III Marine Expeditionary Force (III MEF) og 3. Marine Division.
Camp Courtney åbnede i januar 1956, da enheder fra 3. Marine Division blev udstationeret her.

Noter 

USA's militæranlæg
United States Marine Corps
Gul feber

Gul feber er en akut viral sygdom. Den er en væsentlig grund til mange blodsygdomme i mange afrikanske og sydamerikanske lande på trods af at der er en effektiv vaccine mod sygdommen. Den gule del af gul feber refererer til at nogle patienter får en gullig hud som følge af leverskader.

Gul feber har været kilde til mange ødelæggende epidemier. Under den Haitanske revolution i 1802 blev franske soldater angrebet af gul feber med det resultat at halvdelen døde. Udbrud fulgt af tusindvis af dødsfald opstod periodevis på lokaliteter på den vestlige halvkugle indtil forskning, der inkluderede mennesker som forsøgspersoner ledte til en forståelse af hvordan sygdommen blev overført til mennesker (primært af myg) og udviklingen af en vaccine og andre præventive foranstaltninger i det 20. århundrede.

På trods af den kostbare og selvopofrende forskning af den cubanske læge Carlos Finlay, den amerikanske læge Walter Reed samt Stubbins Ffirth og mange andre er der her, 100 år efter, stadig uvaccinerede befolkninger i udviklingslande i Afrika samt central- og sydamerika. Pr. 2001 vurderer Verdenssundhedsorganisationen at gul feber er skyld i 200.000 sygdomstilfælde og 30.000 dødsfald om året.

Se også 

 Denguefeber og Denguevirus
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom
 Zikafeber og Zikavirus

Referencer 

Virussygdomme
Flaviviridae
Zoonoser